 Temilade Openiyi : Temilade Ọpeniyi ni wọn bí ní ọjọ kọkànlá oṣù kẹfà ọdún 1995. Orúkọ tí àwọn ènìyàn mọ ọ sí jùlọ ni Tems. Ó jẹ akọrin ọmọ ilẹ Nàìjíríà, oǹkọwé orin àti o ǹṣe àwo orin.Temilade Ọpeniyi ni wọn bí ní ọjọ kọkànlá oṣù kẹfà ọdún 1995 ní Ipinle Eko, orílẹ-èdè Nàìjíríà. Ìyá rẹ jẹ ọmọ ilẹ Nàìjíríà nígbà tí bàbá rẹ jẹ ọmọ ilẹ gẹẹsì. Lẹyìn ìgbà tí wọn bí Tems ni àwọn ẹbí rẹ lọ sí orílẹ-èdè gẹẹsì. Nígbà tí Tems pé ọmọ ọdún márùn ún ni ìyá àti bàbá rẹ pínyà. Ó padà sí llúpéjú kí ó tó di wípé ó wá lọ sí Lẹkki lẹyìn naa Àjáh. Nígbà tí Tems wà ní ilé-ẹkọ ni olùkọ rẹ tí ó ńkọ ní ẹkọ orin ti kọkọ ṣe àkíyèsi rẹ. Tems kọ nípa dùrù títẹ, ó sì tún kọ orin kíkọ pẹlú gìtá ẹgbọn rẹ.Ní ọdún 2018 ó ṣe ìgbàsílẹ àkójọpọ orin tirẹ tí ó pè ní Mr Rebel. Ní oṣù kẹjọ ọdún 2019, Tems ṣe àgbéjáde àwo orin kan, Gbiyanju Me. Eléyì í di ìlúmọọká tí ó fi jẹ wípé àwọn ènìyàn tí wọn ń wò ó lori ẹrọ ayélujára ti YouTube lọwọlọwọ báyì í ju miliọnu 5.6 lọ. Ní ọdún 2020, DJ Edu yàn án gẹgẹ bí i ọkan nínú àwọn òṣèré mẹwàá tí òun yí ò wò ní ọdún na. Ní ọdún kanna yí ni akọrin ọmọ ilẹ Améríkà tí orúkọ rẹ ń jẹ Khalid gbà á láti darapọ mọ òun àti Davido ẹlẹgbẹ rẹ tí í ṣe ọmọ ilẹ Nàìjíríà lórí Afrobeats remix ti Mọ Iye Rẹ. Iṣẹ rẹ tí ó pè ní single Damages from her For Broken Ears EP di ìlú mọ ọ ká òmíràn lẹyìn single Try Me tí ó ṣe. Orin yi ni ó wà ní ipele kẹfà lórí ìgbékalẹ tuntun ti Turn Table Top 50 ìwé àpẹrẹ ti orílẹ-èdè Nàìjíríà kan àti wípé àwọn tí wọn ǹ wó ó lórí ẹrọ ayélujára ti YouTube tó miliọnu 2.7. Ní ọdún 2020, ìfọwọsowọpọ rẹ pẹlú Wizkid lórí orin wọn, Essence jẹ kí ó wà ní ìpele ìkínní lórí BBC 1Xtra Airplay Chart láti bí í ọgbọn ọjọ oṣù kínní ọdún 2021.Ní oṣù Kejìlá ọdún 2020, Tems àti òṣèré ẹlẹgbẹ rẹ tí ó tún jẹ ọmọ orílẹ-èdè Nàìjíríà, Omah Lay ni wọn mú ní orílẹ-èdè Uganda, ní àkókò tí wọn lọ síbẹ fún iṣẹ orin kíkọ, fún ẹsùn pé wọn kò tẹlé àwọn òfin tí ó rọ mọ ààbò lórí àrùn COVID-19. Lẹhìn na ni wọn tú wọn sílẹ tí wọn sì fagilé gbogbo ẹsùn tí wọn fi kàn wọn. 